משחק הכוכבים העולים (NBA)

משחק הכוכבים העולים (באנגלית: Rising Stars Challenge) הוא משחק ראווה שנתי שנערך במסגרת ליגת ה-NBA כחלק מסוף-שבוע האולסטאר. במשחק, שמתקיים ביום שישי שלפני משחק האולסטאר, מתמודדים שחקני NBA מצטיינים בשנתם הראשונה (רוקיז) והשנייה (סופמורז), המתחלקים לקבוצות על פי ארץ מוצאם: בקבוצה אחת משחקים שחקנים ילידי ארצות הברית, ובקבוצה השנייה שחקנים שאין להם אזרחות אמריקאית. עד שנת 2012 נקרא האירוע בשם משחק הרוקיז (Rookie Challenge), והתמודדו בו נבחרת רוקיז ונבחרת סופמורס אחד כנגד השנייה. המאמנים במשחק הם שני עוזרי המאמן הבכירים של מאמני משחק האולסטאר.

היסטוריה
משחק הרוקיז, שנערך לראשונה בעונת , כלל במקור שחקני רוקיז בלבד שחולקו לשתי קבוצות באופן רנדומלי. בעונת  שונה מעט פורמט המשחק, כאשר הרוקיז שובצו לשתי קבוצות על פי האזור בו משחקת קבוצתם המקורית, ובכך הקביל משחק הרוקיז למשחק האולסטאר, בו מתמודדות קבוצות המזרח והמערב אחת נגד השנייה. בעונת  לא התקיים כלל שבוע האולסטאר בעקבות שביתת השחקנים וקיצור העונה. כתוצאה מכך, משחק הרוקיז של העונה העוקבת הפגיש בין שחקני הרוקיז לשחקני הסופמורז, שהחמיצו את המשחק הקודם שבוטל. מאז אותה עונה, נשאר המשחק במתכונת זו בה משתתפים גם שחקני העונה השנייה, בנוסף לרוקיז. בין עונות - חלוקת השחקנים לשתי הקבוצות נעשתה באמצעות שני "מנהלי קבוצות" שבחרו שחקנים לקבוצתם מתוך כלל הרוקיז והסופמורז שנבחרו למשחק. בשנתיים הראשונות של פורמט זה, שני מנהלי הקבוצות היו שאקיל אוניל שניהל את "קבוצת שאק" וצ'ארלס בארקלי שניהל את "קבוצת צ'אק", ובעונת 2014 המנהלים היו גרנט היל (קבוצת היל) וכריס ובר (קבוצת ובר). מתכונת המשחק שונתה שוב בעונת , בה השחקנים המשתתפים חולקו לקבוצת "ארצות הברית" וקבוצת "העולם" שהתחרו זו בזו.

תוצאות המשחקים
 עונה מנצחת מפסידה ה-MVP של המשחק  ארצות הברית - 151 העולם - 131   מיילס ברידג'ס (שארלוט הורנטס)  ארצות הברית - 161 העולם - 144   קייל קוזמה (לוס אנג'לס לייקרס)  העולם - 155 ארצות הברית - 124   בוגדן בוגדנוביץ' (סקרמנטו קינגס)  העולם - 150 ארצות הברית - 141   ג'מאל מארי (דנוור נאגטס)  ארצות הברית - 157 העולם - 154   זאק לאבין (מינסוטה טימברוולבס)   העולם - 121  ארצות הברית - 112   אנדרו ויגינס (מינסוטה טימברוולבס)   קבוצת היל - 142  קבוצת ובר - 136   אנדרה דראמונד (דטרויט פיסטונס)   קבוצת צ'אק - 163  קבוצת שאק - 135   קנת' פאריד (דנוור נאגטס)   קבוצת צ'אק - 146  קבוצת שאק - 133   קיירי אירווינג (קליבלנד קאבלירס)   רוקיז - 148  סופמורז - 140   ג'ון וול (וושינגטון ויזארדס)   רוקיז - 140  סופמורז - 128   טייריק אוונס (סקרמנטו קינגס) ודואן בלייר (סן אנטוניו ספרס)   סופמורז - 122  רוקיז - 116   קווין דוראנט (אוקלהומה סיטי ת'אנדר)   סופמורז - 136  רוקיז - 109   דניאל גיבסון (קליבלנד קאבלירס)   סופמורז - 155  רוקיז - 114   דייוויד לי (ניו יורק ניקס)   סופמורז - 106  רוקיז - 96   אנדרה איגודלה (פילדלפיה 76')   סופמורז - 133  רוקיז - 106   כרמלו אנתוני (דנוור נאגטס)   סופמורז - 142  רוקיז - 118   אמארה סטודמאייר (פיניקס סאנס)   סופמורז - 132  רוקיז - 112   גילברט ארינאס (גולדן סטייט ווריורס)   רוקיז - 103  סופמורז - 97   ג'ייסון ריצ'רדסון (גולדן סטייט ווריורס)   סופמורז - 121  רוקיז - 113   וולי זרביאק (מינסוטה טימברוולבס)   רוקיז - 92  סופמורז - 83   אלטון ברנד (שיקגו בולס)   מזרח - 85  מערב - 80   ז'ידרונאס אילגאוסקאס (קליבלנד קאבלירס)   מזרח - 96  מערב - 91   אלן אייברסון (פילדלפיה 76')   מזרח - 94  מערב - 92   דיימון סטודמאייר (טורונטו ראפטורס)   לבנים - 83  ירוקים - 79   אדי ג'ונס (לוס אנג'לס לייקרס)   פנומס - 74  סנסיישנס - 68   פני הארדוויי (אורלנדו מג'יק)

סגלי הקבוצות באולסטאר 2020

שיאי המשחק
נקודות:
 קווין דוראנט - 46 (2009)
 קנת' פאריד - 40 (2013)
 ראסל וסטברוק - 40 (2010)

ריבאונדים:
 אנדרה דראמונד - 25 (2014)
 דואן בלייר - 23 (2010)
 אלטון ברנד - 21 (2000)

אסיסטים:
 ג'ון וול - 22 (2011)
 כריס פול - 17 (2007)
 דיארון פוקס - 16 (2019)

שלשות:
 דניאל גיבסון - 11 (2011)
 ג'מאל מארי - 9 (2017)
 פרנק קמינסקי - 9 (2017)

קישורים חיצוניים

היסטוריית המשחק באתר ה-NBA

הערות שוליים

אולסטאר
קטגוריה:אולסטאר ה-NBA